gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3528, del 30-06-1999 (1999/6065)

Notificació personal i directa de l'existència de l'expedient 44-45/1998, sobre declaració d'Arrendament Històric Valencià.
---------------------------------------------------------------------------------------------------------------------------

### Dades del document

Número de DOGV
:   3528

Data del DOGV
:   30-06-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/6065


Organisme emissor
:   Conselleria d'Agricultura, Pesca i Alimentació

Tipus de document
:   Anunci

Notificació personal i directa de l'existència de l'expedient 44-45/1998, sobre declaració d'Arrendament Històric Valencià. [1999/M6065]
  
Atesa la impossibilitat de notificar de manera personal i directa als hereus del senyor Ignacio Almenar Esteve l'existència de l'expedient 44-45/1998, sobre declaració d'Arrendament Històric Valencià, i en compliment del que es disposa en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, procedeix la publicació d'aquest anunci.
  
Expedient: 44-45/1998.
  
Titular: senyora María del Pilar Lozano Ballester
  
Últims propietaris coneguts: senyor Ramón Almenar Fabra, senyora María Almenar Fabra i hereus del senyor Ignacio Almenar Esteve.
  
L'expedient es refereix a una finca de dues fanecades i un quartó que, juntament amb dues fanecades propietat del senyor Ramón i la senyora María Almenar Fabra, conrea la senyora María del Pilar Lozano Ballester a Burjassot, paratge Beniau, polígon 3, parcel·la 81.
  
Aquest expedient es troba en les dependències d'aquesta Direcció general (Conselleria d'Agricultura, Pesca i Alimentació, c/ Amadeu de Savoia, núm. 2, 3a planta). En virtut del que es disposa en l'article 5. 1 del Decret 41/1996, de 5 de març, del Govern Valencià, pel qual es desplega la Llei d'Arrendaments Històrics Valencians, se'ls concedeix un termini comú de 30 dies perquè els hereus del senyor Ignacio Almenar Esteve puguen presentar-se i aportar o proposar la pràctica de totes les proves que consideren convenients per a la defensa dels seus interessos.
  
El termini començarà a comptar des de l'endemà de la publicació d'aquest anunci en el Diari Oficial de la Generalitat Valenciana.
  
València, 17 de juny de 1999.- El director general de Regadius i Estructures Agràries: Manuel Delgado Ballenato.
Diari Oficial de la Generalitat Valenciana


Sumari del DOGV 3460, del 24-03-1999 (1999/1707)

Informació pública del depòsit de l'acta de constitució i els estatuts del Sindicato Profesional de Seguridad (SPS).
--------------------------------------------------------------------------------------------------------------------

### Dades del document

Número de DOGV
:   3460

Data del DOGV
:   24-03-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/1707


Organisme emissor
:   Conselleria d'Ocupació, Indústria i Comerç

Tipus de document
:   Anunci

Informació pública del depòsit de l'acta de constitució i els estatuts del Sindicato Profesional de Seguridad (SPS). [1999/L1707]
  
Per a complir el que s'ha disposat en la normativa legal vigent sobre depòsit d'estatuts d'associacions professionals, organitzacions empresarials i sindicats de treballadors i funcionaris, i als efectes previstos en la indicada normativa, es fa públic que han sigut depositats en esta oficina, adscrita a la Direcció General de Treball, l'acta de constitució i els estatuts de l'organització sindical denominada Sindicato Profesional de Seguridad (SPS), l'àmbit territorial del qual se circumscriu al de la Comunitat Valenciana, i el professional comprén els treballadors i professionals del sector d'empreses de vigilància i servicis que accepten els principis de l'article 5 dels seus estatuts, i que voluntàriament hi sol·liciten la seua afiliació.
  
Firmen l'acta de constitució el senyor José Navarro Luciano, el senyor José R. López Peral i altres.
Diari Oficial de la Generalitat Valenciana


Sumari del DOGV 3487, del 04-05-1999 (1999/3109)

Informació pública de l'Estudi de Detall de l'illa de cases 2 Unitat d'Execució H del Pla General.
--------------------------------------------------------------------------------------------------

### Dades del document

Número de DOGV
:   3487

Data del DOGV
:   04-05-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/3109


Organisme emissor
:   Ajuntament de Puçol

Tipus de document
:   Anunci

Informació pública de l'Estudi de Detall de l'illa de cases 2 Unitat d'Execució H del Pla General. [1999/X3109]
  
L'Alcaldia-presidència, mitjançant Decret adoptat el 3 de mar de 1999, ha resolt sometre a informació pública pel termini de vint dies hàbils, l'Estudi de Detall de l'illa de cases núm. 2 de la Unitat d'Execució H del Pla General, homologat a la llei valenciana, Reguladora de l'Activitat Urbanística.
  
Durant la informació pública la documentació tècnica presentada romandrà exposada al Departament d'Urbanisme de l'Ajuntament i s'hi admetran al·legacions i propostes tècniques alternatives a la realitzada, de conformitat amb el que disposa l'article 45 en relació amb el 52 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 3620, del 08-11-1999 (1999/9374)

RESOLUCIÓ de 21 d'octubre de 1999, de la Direcció Territorial de Cultura i Educació a València, per la qual es fa pública l'adjudicació de diversos contractes d'obres.
-----------------------------------------------------------------------------------------------------------------------------------------------------------------------

### Dades del document

Número de DOGV
:   3620

Data del DOGV
:   08-11-1999

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   1999/9374


Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 21 d'octubre de 1999, de la Direcció Territorial de Cultura i Educació a València, per la qual es fa pública l'adjudicació de diversos contractes d'obres. [1999/Q9374]
  
Als efectes establits en l'article 94 de la Llei de Contractes de les Administracions Públiques, aquesta Direcció Territorial de Cultura i Educació ha acordat de fer pública la resolució per la qual s'adjudica mitjançant el sistema de subhasta procediment obert els contractes d'obres que s'indiquen a continuació:
  
Obra: eliminació barreres arquitectòniques a l'Institut d'Educació Secundària Lluís Vives, de València.
  
Import d'adjudicació: 7.786.728 pessetes.
  
Adjudicatari: Barbi-Gres Mediterráneo, SA.
  
Obra: eliminació barreres arquitectòniques a l'Institut d'Educació Secundària Camp del Túria, de Llíria.
  
Import d'adjudicació: 6.858.295 pessetes.
  
Adjudicatari: Barbi-Gres Mediterráneo,SA.
  
Obra: eliminació barreres arquitectòniques al Col·legi Públic Canónigo Muñoz, de Utiel.
  
Import d'adjudicació: 7.426.381 pessetes.
  
Adjudicatari: Construpas,SL.
Diari Oficial de la Generalitat Valenciana


Sumari del DOGV 3634, del 26-11-1999 (1999/9992)

Concurs número 1999/2/SE/032/01. Gestió del bar del pavelló poliesportiu municipal.
-----------------------------------------------------------------------------------

### Dades del document

Número de DOGV
:   3634

Data del DOGV
:   26-11-1999

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   1999/9992


Data del document
:   26-11-1999

Organisme emissor
:   Ajuntament de Mislata

Tipus de document
:   Concurs

Descriptors 

:   * Mislata
    * administració local
    * licitació
    * instal·lació esportiva

Concurs número 1999/2/SE/032/01. Gestió del bar del pavelló poliesportiu municipal. [1999/S9992]
  
La Comissió de Govern de data 9 de novembre de 1999 ha aprovat per acord el plec de condicions jurídiques i economicoadministratives que ha de regir la contractació, pel procediment obert concurs, de la gestió del bar del pavelló poliesportiu municipal, s'exposa al públic durant vuit dies, comptadors des de l'endemà de la seua publicació perquè s'hi puguen atendre les reclamacions oportunes.
  
Simultàniament , i sense perjuí d'ajornar allò que calga el procediment d' adjudicació, en cas que es formulen reclamacions contra el plec, s'anuncia a través d'aquest concurs, l'obertura del procediment d'adjudicació en la forma que tot seguit s'hi indica:
  
1. Entitat adjudicadora
  
Ajuntament de Mislata
  
Plaça de la Constitució, núm. 8
  
46452 Mislata
  
Telèfon: 00 230 10 63 , fax: 96 370 38 06
  
Número d'expedient: 99/2/SE/032/01
  
2. Finalitat del contracte: gestió del bar del pavelló poliesportiu municipal.
  
Termini d'execució: termini de concessió un any i es podrà prorrogar any a any, fins un màxim de quatre.
  
3. Tramitació, procediment i forma d'adjudicació
  
Tramitació: ordinària.
  
Procediment: obert.
  
Forma d'adjudicació: concurs.
  
4. Pressupost base de licitació: es fixa com a cànon mensual la quantitat de 100.000 pessetes a l'alça.
  
5. Garanties
  
Provisional: 24.000 pessetes.
  
Definitiva: 4% del pressupost total del subministrament.
  
6. Obtenció de documentació i informació
  
Ajuntament de Mislata, Negociat de Contractació.
  
Telèfon: 63 435 20 72.
  
7. Presentació d'ofertes
  
El termini de presentació de proposicions s'iniciarà amb la publicació de l'anunci de concurs en el Diari Oficial de la Generalitat Valenciana i conclourà als 26 dies naturals següents al de la seua publicació, en horari de 09.00 a 14.00 hores. Si l'últim dia és dissabte o festiu, el termini acabarà el dia hàbil posterior següent.
  
Documentació que caldrà incloure en les ofertes: la que es demana en el plec de condicions.
  
Lloc de presentació: Ajuntament de Mislata. Negociat de Contractació.
  
8. Obertura de les ofertes
  
L'acte d'obertura de pliques tindrà lloc a les 14.00 hores del primer dimecres següent al d'acabament del termini de presentació d'ofertes. En cas que aquest dia siga inhàbil es traslladarà a l'endemà a la mateixa hora.
  
9. Despeses d'anuncis: de compte de l'adjudicatari.
Diari Oficial de la Generalitat Valenciana


Sumari del DOGV 3542, del 20-07-1999 (1999/6431)

RESOLUCIÓ de 30 de juny de 1999, del conseller de Sanitat, per la qual autoritza la creació de la Unitat d'Àrea per a l'Assistència al Pacient Diabètic de l'Hospital General de Castelló.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3542

Data del DOGV
:   20-07-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/6431


Data del document
:   30-06-1999

Organisme emissor
:   Conselleria de Sanitat

Tipus de document
:   Resolució

Descriptors 

:   * Castelló de la Plana
    * control sanitari
    * establiment hospitalari
    * servei sanitari

RESOLUCIÓ de 30 de juny de 1999, del conseller de Sanitat, per la qual autoritza la creació de la Unitat d'Àrea per a l'Assistència al Pacient Diabètic de l'Hospital General de Castelló. [1999/X6431]
  
A la vista de la sol·licitud presentada pel director de l'Hospital General de Castelló i de la proposta de resolució favorable del secretari general d'aquesta conselleria.
  
Com que la Conselleria de Sanitat és competent per resoldre segons que disposa l'article 14.1 del Decret del Govern Valencià 186/1996, de 18 d'octubre, aquesta resolució concedeix l'autorització a la Direcció General d'Atenció Especialitzada per a la creació de la Unitat d'Àrea per a l'Assistència al Pacient Diabètic de l'Hospital General de Castelló, situat a l'avinguda de Benicàssim, s/n, de Castelló. Aquesta unitat queda acreditada d'acord amb el que disposa l'article 14 del Decret 186/1996.
  
Que es notifique aquesta resolució a les persones interessades amb l'advertiment que exhaureix la via administrativa i que hi poden interposar recurs contenciós administratiu en el termini de dos mesos comptadors des de l'endemà de la notificació davant la Sala Contenciosa Administrativa del Tribunal Superior de Justícia de la Comunitat Valenciana.
  
València, 30 de juny de 1999.- El conseller de Sanitat: Joaquín Farnós Gauchía.
Diari Oficial de la Generalitat Valenciana


Sumari del DOGV 3569, del 26-08-1999 (1999/7380)

Informació pública del programa de desenvolupament urbanístic integrat de la unitat d'execució número 4 de les Normes Subsidiàries.
-----------------------------------------------------------------------------------------------------------------------------------

### Dades del document

Número de DOGV
:   3569

Data del DOGV
:   26-08-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/7380


Organisme emissor
:   Ajuntament de Sagra

Tipus de document
:   Anunci

Informació pública del programa de desenvolupament urbanístic integrat de la unitat d'execució número 4 de les Normes Subsidiàries. [1999/Q7380]
  
L'Alcaldia Presidència, amb data 28 de juliol de 1999, ha dictat un decret pel qual resol:
  
Sotmetre a informació pública pel termini de 20 dies, comptadors des de la publicació de l'edicte en el Diari Oficial de la Generalitat Valenciana, el programa per al desenvolupament urbanístic de la unitat d'actuació número 4 de les Normes Subsidiàries de Sagra, integrat per la documentació següent que l'acompanyarà:
  
- Petició de cèdula d'urbanització.
  
- Projecte de reparcel·lació.
  
- Projecte d'urbanització.
  
Aquest expedient es tramita pel procediment ordinari (article 47 de la LRAU).
  
L'expedient es podrà examinar a l'Ajuntament de Sagra i, durant el termini indicat, es podran presentar al·legacions i alternatives tècniques.
  
Durant els cinc dies següents al venciment del termini anterior, les persones interessades podran presentar les proposicions juridicoeconòmiques que tinguen per convenient al Registre General d'aquest ajuntament, en plica tancada i amb la documentació que s'assenyala en els apartats c) i d) de l'article 32 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
L'acte d'obertura de pliques tindrà lloc a la sala de plens de la casa consistorial, a les 12.00 hores de la següent data hàbil a la conclusió del termini per a presentar-les. Durant els 10 dies següents al d'obertura de pliques podran ser objecte de consulta i al·legacions totes les actuacions de l'expedient.
  
Aquests terminis romandran prorrogats, per 20 dies addicionals, si durant els 10 primers d'informació pública alguna persona es compromet a presentar una alternativa tècnica substancialment distinta a la inicial i presente caució d'això en la quantia que reglamentàriament es determine. La pròrroga es farà constar a l'expedient, s'anunciarà al tauler d'anuncis de l'ajuntament i es comunicarà als qui, pel fet de desconéixer-la, presenten pliques prematurament.
  
Cosa que es fa pública per a general coneixement, de conformitat amb el que s'estableix en l'article 46 de la Llei Reguladora de l'Activitat Urbanística.
Diari Oficial de la Generalitat Valenciana


Sumari del DOGV 3535, del 09-07-1999 (1999/6475)

Designació dels membres del jurat que ha de jutjar els treballs presentats al «III Premi d'Investigació Mestre Racional».
-------------------------------------------------------------------------------------------------------------------------

### Dades del document

Número de DOGV
:   3535

Data del DOGV
:   09-07-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/6475


Organisme emissor
:   Sindicatura de Comptes

Tipus de document
:   Anunci

Designació dels membres del jurat que ha de jutjar els treballs presentats al «III Premi d'Investigació Mestre Racional». [1999/X6475]
  
En compliment del que assenyala la base 6ª de la convocatòria del «III Premi d'Investigació Mestre Racional» (DOGV núm. 3.346, de 7.10.1998), el Consell de la Sindicatura de Comptes, en sessió del proppassat 27 de maig de 1999, ha designat els membres del jurat que ha de jutjar els treballs presentats al «III Premi d'Investigació Mestre Racional», que seran els següents:
  
President:
  
Senyor José Antonio Noguera de Roig, síndic major de la Sindicatura de Comptes de la Generalitat Valenciana.
  
Vocals:
  
Senyor Ferran Termes i Anglés, síndic major de la Sindicatura de Comptes de Catalunya.
  
Senyor Andrés Fernández Díaz, conseller del Tribunal de Comptes.
  
Senyor Miguel Miaja Fol, subdirector de Planificació i Direcció de la Comptabilitat. Intervenció General de l'Administració de l'Estat.
  
Senyor Javier Quesada Ibáñez, professor de la Facultat de Ciències Econòmiques de la Universitat de València.
  
D'acord, amb el que assenyala la pròpia base 6ª de la convocatòria del premi, actuarà com a Secretari del jurat, amb veu però sense vot, el secretari general de la Sindicatura de Comptes de la Generalitat Valenciana.
Diari Oficial de la Generalitat Valenciana


Sumari del DOGV 3540, del 16-07-1999 (1999/6457)

Aprovació definitiva del pla parcial i homologació del sector Los Dolses del Pla General d'Ordenació Urbana d'Orihuela.
-----------------------------------------------------------------------------------------------------------------------

### Dades del document

Número de DOGV
:   3540

Data del DOGV
:   16-07-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/6457


Data del document
:   06-07-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Orihuela
    * pla d'urbanisme

Aprovació definitiva del pla parcial i homologació del sector Los Dolses del Pla General d'Ordenació Urbana d'Orihuela. [1999/S6457]
  
El conseller d'Obres Públiques, Urbanisme i Transports, per resolució de 25 de maig de 1999, va aprovar definitivament el pla parcial i homologació del sector los Dolses del Pla General d'Orihuela.
  
Contra aquesta resolució, que exhaureix la via administrativa, es podrà interposar un recurs contenciós administratiu, davant del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la notificació. Per a la interposició d'aquest recurs serà requisit imprescindible que, prèviament, el recurrent en comunique a aquest òrgan la interposició. Tot això de conformitat amb el que estableixen els articles 57.2.f i 58 de la Llei Reguladora de la Jurisdicció Contenciosa Administrativa, i els articles 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Tot això, sense perjudici que es puga interposar qualsevol altre recurs que es considere oportú.
  
El text de la resolució juntament amb les normes urbanístiques aprovades s'ha publicat en el Butlletí Oficial de la Província d'Alacant número 146, de 29 de juny de 1999.
Diari Oficial de la Generalitat Valenciana


Sumari del DOGV 3626, del 16-11-1999 (1999/9479)

Informació pública de l'aprovació definitiva de la modificació de l'estudi de detall relatiu a la parcel·la 4.3 B de Gran Alacant.
----------------------------------------------------------------------------------------------------------------------------------

### Dades del document

Número de DOGV
:   3626

Data del DOGV
:   16-11-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/9479


Organisme emissor
:   Ajuntament de Santa Pola

Tipus de document
:   Anunci

Informació pública de l'aprovació definitiva de la modificació de l'estudi de detall relatiu a la parcel·la 4.3 B de Gran Alacant. [1999/M9479]
  
El ple d'aquest ajuntament, en sessió extraordinària celebrada el dia 10 de setembre de 1999, va acordar aprovar definitivament la modificació de l'estudi de detall relatiu a la parcel·la 4.3 B de Gran Alacant, sol·licitada per Costa Urbana SL i redactada per l'arquitecte Manuel Pérez Ivorra.
  
Aquest estudi de detall serà executiu una vegada publicada la seua aprovació definitiva en el Diari Oficial de la Generalitat Valenciana i en el Butlletí Oficial de la Província d'Alacant.
  
Es publica perquè en prengueu coneixement, segons el que disposen els articles 52.1.2 i 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Contra l'acord de referència, que és definitiu en via administrativa, es pot interposar:
  
1. Amb caràcter potestatiu el de reposició en el termini d'un mes davant el ple. En el termini del mes següent al de la interposició, s'haurà de resoldre; en cas que no es resolga en el dit termini s'entendrà desestimat presumptament i podrà interposar-se el contenciós administratiu.
  
2. Recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana amb seu a València, que podrà interposar-se en el termini de dos mesos. Aquest termini comptarà des de la notificació de l'acte si no s'ha utilitzat el potestatiu de reposició o des de la notificació de la resolució d'aquest recurs si n'hi ha.
  
En cas de desestimació presumpta del recurs potestatiu de reposició el termini serà de sis mesos a partir de la data en què aquella es produïsca.
  
Tot això sense perjudici de poder interposar qualsevol altre recurs que estime pertinent al seu dret.
Diari Oficial de la Generalitat Valenciana


Sumari del DOGV 3500, del 21-05-1999 (1999/3143)

Rotlle d'apel·lació número 489/1998. Cèdula de notificació.
-----------------------------------------------------------

### Dades del document

Número de DOGV
:   3500

Data del DOGV
:   21-05-1999

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1999/3143


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 489/1998. Cèdula de notificació. [1999/M3143]
  
El senyor Román Rodríguez de Albaladejo, secretari judicial de la Secció Novena de l'Audiència Provincial de València, mitjançant aquest edicte, fa saber:
  
Que en virtut de l'acord pres en la resolució del dia d'avui, dictada en el rotlle d'apel·lació número 489/1998, que prové del judici de menor quantia número 813/1994, del Jutjat de Primera Instància número 1 de València, s'ha acordat notificar a l'apel·lat incomparegut en aquesta alçada, que després es dirà, la sentència dictada en aquell rotlle, que té l'encapçalament i la decisió següents:
  
Encapçalament
  
La Secció Novena de l'Audiència Provincial de València, sent-ne magistrat ponent el senyor José Martínez Fernández, ha vist el present rotlle d'apel·lació número 489/1998, que prové de les actuacions del judici de menor quantia número 813/1994, promogudes davant el Jutjat de Primera Instància número 1 de València, entre les parts següents: d'una, com a demandat apel·lant, Tresoreria General de la Seguretat Social (Unitat de Recaptació Executiva 46/130), representada pel procurador senyor Juan Francisco Gozálvez Benavente; de l'altra, com a demandants apel·lats, el senyor Carlos Requeni Belmonte i la senyora Marta Gradoli Aymerich, representats pel procurador senyor Antonio García-Reyes Comino, i de l'altra, com a demandat apel·lat, Noumobel, SL, declarat en situació processal de rebel·lia.
  
Decisió
  
Desestimem el recurs i imposem a l'apel·lant les costes d'aquesta alçada.
  
I perquè aquest acord es complisca i valga de notificació a l'apel·lat incomparegut en aquesta alçada, Noumobel, SL, després de l'exposició d'aquest edicte al tauler d'anuncis d'aquesta secció novena i la publicació en el Diari Oficial de la Generalitat Valenciana, lliure i expedisc aquest edicte.